મિડ-ડેએ સ્કૂલના સત્તાવાળાઓને તેમનો પક્ષ જાણવા સંપર્ક કરતાં માહિતી મળી હતી કે સ્કૂલના પ્રિન્સિપાલ વિદેશ ગયા છે અને એથી સ્કૂલના વકીલ વિવેક શુક્લનો ફોનનંબર આપવામાં આવ્યો હતો. વકીલે દાવો કર્યો હતો કે ‘મેદાન પાછું માગવાનો મ્હાડાનો પ્રયાસ સંપૂર્ણ રીતે ગેરકાયદે છે અને મેદાનમાં પ્રવેશ કરવાની બાબતને ગેરકાયદે બળજબરીપૂર્વક પ્રવેશ ગણવામાં આવશે. અમારી પાસે હાઈ કોર્ટનો સ્ટે ઑર્ડર છે અને કેસ ચાલી રહ્યો છે. અમને આ વિશે કોઈ આગોતરી નોટિસ આપવામાં નથી આવી અથવા લોકાયુક્તની સુનાવણીમાં હાજર રહેવાની તક આપવામાં નથી આવી. અમારી પાસે તમામ જરૂરી મંજૂરીઓ છે.’